
              PRIMAR

Dr. Ing.GHEORGHE  CIUHANDU



Referat,

  Privind alocarea, în anul 2009, de la bugetul local a sumei de 30.000 lei  în vederea aniversării vârstnicilor longevivi din Timişoara şi a cuplurilor  cu peste 50 ani de căsătorie

Începând cu anul 2005, Primăria Municipiului Timişoara împreună cu Direcţia de Asistenţă Socială Comunitară prin Serviciul pentru Protecţia Socială a Persoanelor Vârstnice au iniţiat, după modelul Oraşului înfrăţit Mulhouse,  „Aniversarea celor mai vârstnici timişoreni şi a celor mai longevive cupluri” ( persoane peste 90 ani şi cupluri cu peste 50 de ani de căsătorie). 


 În  fiecare din anii precedenţi, Consiliul Local al Municipiului Timişoara  a  aprobat  prin hotărâre suma necesară în vederea aniversării vârstnicilor longevivi ( peste 90 ani) şi a cuplurilor cu peste 50 ani de căsătorie. Din această sumă, pe parcursul  fiecărui an,  pentru aceste evenimente s-au cumpărat mici cadouri constând în obiecte personalizate pentru fiecare persoană sărbătorită. 
 În anul 2008, prin HCLMT  nr. 407/30.10.2007 s-a alocat suma de 15000 lei în vederea aniversării vârstnicilor longevivi din Timişoara şi a cuplurilor  cu peste 50 ani de căsătorie şi au fost sărbătoriţi 80 persoane vârstnice şi  168 de cupluri.
Pentru anul 2009, Direcţia de Asistenţă Socială Comunitară Timişoara  a  colaborat cu Direcţia de  Evidenţă a  Persoanelor Timişoara pentru identificarea tuturor persoanelor vârstnice peste 90 de ani la nivelul Municipiului Timişoara. Din datele furnizate până în prezent, la nivelul Municipiului Timişoara există  aproximativ  1400 persoane vârstnice cu peste 90 ani şi  258 cupluri cu peste 50 ani căsătorie.
   Propunem , pentru anul 2009, alocarea sumei de 30.000 lei de la- „Titlul II Bunuri şi servicii- articolul 20.30.- Alte cheltuieli alineatul 20.30.30. Alte cheltuieli cu bunuri şi servicii” în vederea aniversării vârstnicilor longevivi din Timişoara şi a cuplurilor  cu peste 50 ani de căsătorie.
Anexăm copie  HCLMT  nr. 407/30.10.2007.

